cyanic-selkie/wikianc huggingface dataset:
การก้าวกระโดดไกลไปข้างหน้า
การก้าวกระโดดไกลไปข้างหน้า (Great Leap Forward; 大跃进) หรือแผนห้าปีฉบับที่สอง ของสาธารณรัฐประชาชนจีน เป็นการรณรงค์ทางเศรษฐกิจและสังคมซึ่งมีพรรคคอมมิวนิสต์จีน (CPC) เป็นผู้นำระหว่างปี 1958 ถึง 1962 ประธานเหมา เจ๋อตงเปิดฉากการณรงค์เพื่อบูรณะประเทศจากเศรษฐกิจการเกษตรเป็นสังคมคอมมิวนิสต์ผ่านการตั้งคอมมูนประชาชน เหมาสั่งการเร่งความพยายามให้เพิ่มผลผลิตเมล็ดพันธุ์เป็นทวีคูณ และขยายอุตสาหกรรมออกสู่ชนบท ข้าราชการท้องถิ่นต่างกริ่งเกรงการรณรงค์ต่อต้านฝ่ายขวาและแข่งกันบรรลุให้เท่าหรือมากกว่าโควตาตามข้ออ้างที่เกินจริงของเหมา โดยเก็บรวบรวม "ส่วนเกิน" ซึ่งไม่มีอยู่จริงแล้วปล่อยให้เกษตรกรอดอยาก ข้าราชการระดับสูงไม่กล้ารายงานภัยพิบัติทางเศรษฐกิจที่เกิดจากนโยบายเหล่านี้ และข้าราชการระดับชาติโทษว่าผลผลิตอาหารที่ลดลงเกิดจากลมฟ้าอากาศที่เลว และไม่ดำเนินการใดหรือดำเนินการน้อยมาก การก้าวกระโดดไกลไปข้างหน้าส่งผลให้มีผู้เสียชีวิตหลายสิบล้านคน โดยมีประมาณพิสัยระหว่าง 18 ถึง 45 ล้านคน อัตราการเกิดเสียชีวิตหรือเลื่อนไปจำนวนประมาณเท่า ๆ กัน ทำให้ทุพภิกขภัยจีนใหญ่ เป็นทุพภิกขภัยใหญ่สุดในประวัติศาสตร์มนุษยชาติ
บ้านพร้าว
ประวัติการก่อตั้งหมู่บ้าน
ความเป็นมาของบ้านพร้าว หรือบ้านป้าว (สันนิฐานว่าน่าจะมีต้นมะพร้าวขึ้นเยอะในตอนนั้น) ตามคำบอกเล่าของคนเฒ่าคนแก่เล่าให้ฟัง สมัยก่อนมีคนเร่ร่อนหาที่อยู่อาศัยได้มีคนหลายจำพวก ระเหเร่ร่อน ได้มาพบปะกัน คือคนญวนเหนือ คนยวนใต้ คนไทลื้อมี 4 ครอบครัว ได้พากันมาหาที่อยู่อาศัยสร้างหลักฐาน ได้มาพบปะกันที่ห้วยล้า ซึ่งมีความเหมาะสมที่จะสร้างบ้านเรือน เพราะสะดวกสบายดี ติดกับลำห้วยน้ำล้าและเหมาะสำหรับการเพาะปลูกพืช ทำการเกษตร ใช้ซักผ้า ล้างถ้วยล้างชาม ใช้อาบ จึงได้ตั้งรกราก สร้างบ้านแปงเมือง และทำมาหากิน ขึ้นราวประมาณปี พ.ศ. 2300 ซึ่งตรงกับรัชสมัย เจ้าหลวงอริยวงษ์ เจ้าผู้ครองเมืองน่าน องค์ที่ 52 ของเมืองน่าน และเป็นองค์ที่ 2 ในราชวงศ์ติ๋นมหาวงศ์ ซึ่งครองเมืองน่าน ราว พ.ศ. 2297 - 2311 และตรงกับรัชกาล สมเด็จพระเจ้าอยู่หัวบรมโกศ พระมหากษัตริย์ไทยรัชกาลที่ 31 แห่งอาณาจักรอยุธยา และเป็นพระองค์ที่ 4 ในราชวงศ์บ้านพลูหลวง ครองราชย์ ราว พ.ศ. 2275 - 2301 โดยมีครอบครัว 4 คือ
การก้าวกระโดดไกลไปข้างหน้า
การเปลี่ยนแปลงวิถีชีวิตของชาวจีนในชนบทที่สำคัญ ได้แก่ การค่อย ๆ เพิ่มการรวมอำนาจการผลิตเกษตกรรมแบบบังคับ มีคำสั่งห้ามการกสิกรรมของเอกชน และผู้ที่ประกอบกสิกรรมดังกล่าวถูกบีฑาหรือตีตราว่าเป็นผู้ต่อต้านการปฏิวัติ การจำกัดประชากรชนบทมีการใช้บังคับผ่านการประชุมเพื่อรีดคำสารภาพ (struggle session) และการกดดันทางสังคม นอกจากนี้ยังเผชิญกับการบังคับใช้แรงงานด้วย การทำให้ชนบทเป็นอุตสาหกรรมซึ่งเป็นลำดับความสำคัญของการรณรงค์อย่างเป็นทางการ พบว่า "การพัฒนา... ถูกยกเลิกโดยข้อผิดพลาดของการก้าวกระโดดไกลไปข้างหน้า" นโยบายดังกล่าวเป็นหนึ่งในสองช่วงเวลาระหว่างปี 1953 ถึง 1976 ที่เศรษฐกิจจีนหดตัว
บ้านพร้าว
ประวัติการก่อตั้งหมู่บ้าน
ทั้ง 4 ครอบครัวได้อยู่รวมกันเป็น 2 บ้านคือบ้านป้าวเหนือ บ้านคาใต้ รวมเรียกบ้านป้าวบ้านคา ซึ่งมีทุ่งนากั้นเขตแดน ขณะนั้นไม่มีผู้ใหญ่บ้านปกครอง ปกติในการประชุมจะต้องเดินทางผ่านทุ่งนาไปประชุมร่วมกันกับหมู่บ้านไฮ่(บ้านสบบั่ว ในปัจจุบัน) ในทางศาสนาวัดวาอาราม ในวันศีลวันพระจะไปทำบุญร่วมกับบ้านไฮ่ ทุกครั้ง อยู่ต่อมาไม่นานทางบ้านป๊าว ก็มีประชากรเพิ่มมากขึ้น ทางราชการทางอำเภอได้มาแต่งตั้งผู้ใหญ่บ้าน และการปกครองกันเองชาวบ้านพร้าว มีความปิติยินดีสุด ที่ทางอำเภอแต่งตั้งผู้ใหญ่บ้าน ชาวบ้านพร้าวเป็นคนขยันในการทำมาหากิน มีความสมานสามัคคีรักกันช่วยเหลือซึ่งกันและกันมีความโอบอ้อมอารี ชอบค้าขายไล่วัวต่างขึ้นไปบ่อเกลือเอาเกลือมาขาย เอาผ้าทอไปแลกเกลือ แลกเปลี่ยนสินค้ามาขาย ประกอบอาชีพต่อไป
การก้าวกระโดดไกลไปข้างหน้า
ในปี 1959 เหมา เจ๋อตงยกตำแหน่งผู้นำบริหารประจำวันแก่นักคิดสายกลางเน้นปฏิบัติอย่างหลิว เช่าฉีและเติ้ง เสี่ยวผิง และ CPC ศึกษาความเสียหายที่เกิดขึ้นในการประชุมปี 1960 และ 1962 เหมาไม่ยอมถอนนโยบายนี้และกลับโทษปัญหาว่าเกิดจากการนำไปปฏิบัติที่เลวและ "ฝ่ายขวา" ที่คัดค้านเขา เขาริเริ่มการปฏิวัติทางวัฒนธรรมในปี 1966 เพื่อกำจัดการต่อต้านและรวบอำนาจของเขา นอกจากนี้ มีการสร้างเขื่อนนับสิบแห่งในจูหม่าเตี้ยน มณฑลเหอหนาน ซึ่งแตกในปี 1975 ระหว่างการก้าวกระโดดไกลไปข้างหน้าภายใต้อิทธิพลของพายุไต้ฝุ่นนีนา ส่งผลให้เกิดภัยพิบัติจากฝีมือมนุษย์ครั้งใหญ่สุดครั้งหนึ่งในประวัติศาสตร์ โดยมียอดผู้เสียชีวิตโดยประมาณระหว่างหลายหมื่นถึง 240,000 คน
บ้านพร้าว
ประวัติการก่อตั้งหมู่บ้าน
ในสมัยก่อนไม่มีนามสกุล ในสมัย พระบาทสมเด็จพระมงกุฎเกล้าเจ้าอยู่หัว รัชกาลที่ 6 มีการให้มีตั้งนามสกุล เหมือนกับประเทศอื่นๆ โดยให้ตราพระราชบัญญัติขนานนามสกุล เมื่อวันที่ 22 มีนาคม พ.ศ. 2455 มีผลใช้บังคับตั้งแต่วันที่ 1 กรกฎาคม พ.ศ. 2456 ได้มีการตั้งนามสกุลขึ้นทั่วประเทศไทย ซึ่งทางบ้านพร้าว ได้มีการประชุมในหมู่บ้านและให้ราษฎรในหมู่บ้านออกความคิดว่า จะเอานามสกุลอะไรช่วยออกความคิด ก็มีหลายคนออกข้อคิด ควรเอาชื่อพ่อชื่อแม่ทั้ง 4 ครอบครัวมาผสมพยัญชนะ มารวมกัน จึงเกิดมีนามสกุลขึ้นดังนี้ นามสกุลของชาวบ้านพร้าว เกิดขึ้นใน 4 ตระกูลนี้เท่านั้น
กลุ่มชาติพันธุ์
ประชากรในบ้านพร้าว ประกอบด้วย 2 กลุ่มชาติพันธุ์
ประชากร
ประชากรบ้านพร้าว มีทั้งหมด 637 คน แบ่งได้ดังนี้
ทำเนียบผู้ใหญ่บ้าน
รายนามผู้ใหญ่บ้าน บ้านพร้าว ตั้งแต่ปี พ.ศ. 2450 - ปัจจุบัน
สถานที่สำคัญ
บ้านพร้าว มีสถานที่สำคัญ และสิ่งศักดิ์สิทธิ์ ดังนี้
เพชรมรกต เพชรยินดีอะคาเดมี
เพชรมรกต เพชรยินดีอะคาเดมี เกิดวันที่ 14 กุมภาพันธ์ พ.ศ. 2537 เดิมรู้จักกันในชื่อ เพชรมรกต ว. สังข์ประไพ เป็นนักมวยไทยชาวจังหวัดอุบลราชธานี มวยไทยของเพชรมรกตมีความโดดเด่นที่การฟันศอกและแทงเข่าที่รุนแรง
ประวัติ
เพชรมรกต ว.สังข์ประไพ มีชื่อจริงคือ นพดล ดรุณพันธ์ เป็นบุตรของนายสมบูรณ์ และนางหนู ดรุณพันธ์ เขาเริ่มชกมวยครั้งแรกเมื่ออายุ 12 ขวบโดยใช้ชื่อ มาวิน ลูกแอนเจ็ด เข้าแข่งขัน จากนั้น เขาก็ได้รับวุฒิประกาศนียบัตรวิชาชีพจากเทคโนโลยีบริหารธุรกิจ อุบลราชธานี วันที่ 25 มีนาคม พ.ศ. 2554 เพชรมรกตเข้าแข่งขันชิงชัยรุ่น 105 ปอนด์กับวันชัย ส.กิตติศักดิ์ ซึ่งเป็นผู้ชนะเพื่อนร่วมค่ายของเพชรมรกตอย่างเดอะเล็ก ว.สังข์ประไพ มาแล้วครั้งหนึ่ง ต่อมา ในวันที่ 10 พฤษภาคม เพชรมรกตได้พบกับคู่ชกอย่างวัน​เฮง มีนะ​โยธิน ในรายการศึกเพชรยินดี ที่เวทีมวยลุมพินี โดยได้รับการจัดให้เป็นหนึ่งในมวยคู่เอกระดับสุดยอดของประเทศ และในวันที่ 9 พฤศจิกายน พ.ศ. 2554 เพชรมรกตได้พบกับคู่ชกพนมรุ้งเล็ก เกียรติหมู่ 9 ซึ่งเป็นคู่เอกของรายการศึกดาวรุ่งพระบาท ในรุ่น 115 ปอนด์ ซึ่งก่อนการแข่งขันเพชรมรกตได้รับการพิจารณาว่าเป็นรองด้านกระดูกมวย
ไอ้เณรยอดเทวฤทธิ์
ไอ้เณรยอดเทวฤทธิ์ (อังกฤษ:Dirty Ho ) เป็นภาพยนตร์กำลังภายใน ในปี ค.ศ. 1979 กำกับโดย หลิว เจียเหลียง นำแสดงโดย หวังยี่, หลิว เจียฮุย และ หวัง หลุงเว่ย
เนื้อเรื่องย่อ
ท่านเศรษฐีหวังฉินจิ้น รู้สึกชอบพอโฮฉี อยากได้เขาเป็นลูกน้อง แต่โฮไม่ยอม ในขณะที่องค์จักรพรรดิคังซี ตัดสินใจเลือกรัชทายาท ซึ่งแท้จริงแล้วเศรษฐีหวังคือองค์ชาย 11 แต่องค์ชาย 4 อยากขึ้นครองบัลลังก์ จึงคิดกำจัดหวัง เมื่อโฮรู้ความจริงเขาจึงยอมเป็นศิษย์หวัง และเรียนกังฟูจากเขา
อัมพวา (ผลไม้)
อัมพวา เป็นไม้พุ่มในวงศ์ Leguminosae ภาคใต้เรียก นัมนัม เช่นเดียวกับภาษาอินโดนีเซียและภาษามัลดีฟส์ ชื่ออื่น ๆ คือ มะเปรียง, นางอาย (กรุงเทพมหานคร), บูรานัม (ภาคกลาง), และ หีหมา (ปัตตานี)
ประวัติ
อัมพวาเป็นผลไม้โบราณที่หายาก ซึ่งชื่ออัมพวามีที่มาคือมีคนนำพันธุ์ไม้ชนิดนี้มาจากภาคใต้แล้วมาปลูกไว้ในอำเภออัมพวา จังหวัดสมุทรสงคราม เมื่อชาวบ้านในละแวกนั้นได้เห็นต้นที่มีผลลักษณะแปลก ๆ และในละแวกใกล้เคียงนั้นไม่มีพันธุ์ไม้ชนิดนี้ ทำให้ชาวอัมพวาต่างพากันเรียกต้นไม้ชนิดนี้ว่าต้นอัมพวา และยังมีความเชื่อว่าเป็นไม้ที่อยู่คู่กับอัมพวามาอย่างยาวนานกว่าร้อยปี ทำให้คนอัมพวานิยมปลูกไว้ประจำบ้านเพื่อทานผลและใช้ปลูกเป็นไม้ประดับบ้านสวยงาม
ลักษณะทางพฤกษศาสตร์
ใบเดี่ยว รูปไข่ ใบห้อยลง ดอกออกเป็นช่อ กลีบเลี้ยงสีขาวปนชมพู กลีบดอกสีขาว ผลอ่อนสีน้ำตาลแกมเขียว แก่แล้วเป็นสีเหลือง ผลมีรูปร่างแบนคล้ายมะม่วง มีร่องกลาง แต่ผลหยักเป็นลอนไม่เรียบ รสเปรี้ยวจัดคล้ายมะม่วงดิบ ภายในผลมีเมล็ดเดียว ผลสุกรับประทานเป็นผลไม้ เนื้อไม้จัดว่าเป็นไม้ที่ไม่มีราคา เหนียวมาก เลื่อยยาก มักไม่นำมาใช้ทำฟืน อาจใช้ในงานก่อสร้างได้
Follicular dendritic cell
Follicular dendritic cells (ตัวย่อ FDC) เป็นเซลล์ในระบบภูมิคุ้มกันของร่างกายที่พบในถุงเล็ก ๆ (follicle) ของต่อมน้ำเหลือง โดยอยู่บริเวณที่มีเซลล์บี (B cell areas) FDC ต่างกับเซลล์เดนไดรต์ (DC) เพราะไม่ได้มาจากเซลล์ต้นกำเนิดเม็ดเลือด (hematopoietic stem cell) ที่ไขกระดูก แต่มีกำเนิดจากเนื้อเยื่อเกี่ยวพันในตัวอ่อนที่เรียกว่า mesenchyme หน้าที่ที่เป็นไปได้ของ FDC ได้แก่ช่วยจัดระเบียบเซลล์ของเนื้อเยื่อต่อมน้ำเหลือง , รับแอนติเจนเพื่อสนับสนุนหน้าที่ของเซลล์บี , สนับสนุนให้กำจัดของเสียออกจาก germinal center และช่วยป้องกันไม่ให้เกิดภาวะภูมิต้านตนเอง กระบวนการเกี่ยวกับโรคที่ FDC อาจมีส่วนรวมทั้งเนื้องอกที่ FDC, การอักเสบเรื้อรัง, ความลุกลามของการติดเชื้อ HIV-1 และ neuroinvasive scrapie
เพอร์โซนา 5: แดนซ์ซิงอินสตาร์ไลท์
เพอร์โซนา 5: แดนซ์ซิงอินสตาร์ไลท์ (Persona 5: Dancing in Starlight ペルソナ5 ダンシング・スターナイト (Perusona Faibu: Danshingu Sutā Naito)) เป็นวิดีโอเกมแนวริธึมที่พัฒนาและจัดจำหน่ายโดยแอตลัสสำหรับเพลย์สเตชัน 4 และ เพลย์สเตชัน วิตา ตัวเกมเป็นเกมในชุดเกม เพอร์โซนา ซึ่งเป็นส่วนหนึ่งของแฟรนไชส์ ​​เมกามิเทนเซย์ ที่ใหญ่กว่า ตัวเกมประกอบด้วยตัวละครหลักของเกม เพอร์โซนา 5 เกมเล่นตามบทบาทที่วางจำหน่ายใน ค.ศ. 2016 รูปแบบการเล่นมุ่งเน้นไปที่ตัวละครจากเกม เพอร์โซนา 5 ที่มีส่วนร่วมในการเล่นเกมตามจังหวะในเพลงดั้งเดิมและรีมิกซ์จากเกม เพอร์โซนา 5 ตัวเกมวางจำหน่ายในญี่ปุ่นในเดือนพฤษภาคม ค.ศ. 2018 และทั่วโลกในเดือนธันวาคมปีเดียวกัน ตัวเกมได้รับกระแสวิจารณ์ผลมกันจากนักวิจารณ์
การพัฒนาเริ่มขึ้นใน ค.ศ. 2015 หลังจากวางจำหน่ายเกม เพอร์โซนา 4: แดนซ์ซิงออลไนต์ ซึ่งได้รับกระแสตอบรับในเชิงบวก พนักงานหลายคนกลับมาจากงานพัฒนา แดนซ์ซิงออลไนต์ รวมถึง Shigenori Soejima ผู้ออกแบบตัวละคร และ Ryota Kozuka ผู้แต่งเพลง แดนซ์ซิงอินสตาร์ไลท์ เป็นเกมริธึมเกมที่ 2 จาก 2 เกมที่วางแผนต่อจาก แดนซ์ซิงออลไนต์ ส่วนอีกเกมเป็นเกม เพอร์โซนา 3: แดนซ์ซิงอินมูนไลท์ ที่พัฒนาพร้อมกัน
แคนดี (ซิงเกิล)
"แคนดี" เป็นซิงเกิลหมายเลข 07 หรือซิงเกิลที่ 25 ของคุมิ โคดะ เป็น 1 ใน 12 ซิงเกิลของโครงการ 12 ซิงเกิล 12 สัปดาห์  ออกจำหน่ายในวันที่ 18 มกราคม  พ.ศ. 2549 ในประเทศญี่ปุ่น เปิดตัวที่อันดับที่ 3 ของชาร์ตออริกอน
มิวสิกวิดีโอเพลง "แคนดี" เป็นเรื่องราวของเจ้าหญิงคุมิลงมาเกิดที่โลกมนุษย์จนกลายเป็นจุดให้เกิดเรื่องราวต่อมาในมิวสิกวีดีโอเพลง you
ธีมของปกซิงเกิล "แคนดี" คือ ชุดของชนเผ่าพื้นเมืองทวีปแอฟริกา
Somatotopy
Somatotopy หมายถึงความเชื่อมต่อกันจุดต่อจุดระหว่างเขตหนึ่งในร่างกายกับจุด ๆ หนึ่งในระบบประสาทกลาง โดยทั่ว ๆ ไปแล้ว จุดหนึ่งในร่างกายจะตรงกับอีกจุดหนึ่งในคอร์เทกซ์รับความรู้สึกทางกายปฐมภูมิ  (postcentral gyrus) ซึ่งทั่ว ๆ ไปปรากฏเป็นแผนที่ sensory homunculus (homunculus แปลว่า คนจำลอง หรือคนเล็ก) ซึ่งมีการจัดเรียงส่วนต่าง ๆ ของร่างกาย คือ เขตต่าง ๆ เช่นรยางค์ (ดูรยางค์บนและรยางค์ล่าง) นิ้วมือนิ้วเท้า องคชาต และใบหน้ามีส่วนของตนเองในคอร์เทกซ์รับความรู้สึก (somatosensory cortex) และเขตร่างกายที่สามารถควบคุมได้อย่างละเอียด (เช่นนิ้วมือ) ก็จะมีส่วนสัมพันธ์ในคอร์เทกซ์ที่ใหญ่กว่า เปรียบเทียบกับเขตร่างกายที่ควบคุมได้อย่างหยาบ ๆ (เช่นลำตัว) ก็จะมีส่วนสัมพันธ์ในคอร์เทกซ์ที่เล็กกว่า และก็ยังมีเขตอื่น ๆ ด้วย เช่นอวัยวะภายใน (viscera) ที่ไม่มีเขตสัมพันธ์ใน postcentral gyrus
พื้นที่ทับซ้อน
"พื้นที่ทับซ้อน" เป็นซิงเกิลในปี พ.ศ. 2559 ของนักร้อง บอย พีซเมกเกอร์ ประพันธ์เนื้อร้อง-ทำนองโดย กฤษติกร พรสาธิต และเรียบเรียงโดย ศุภวิญญ์ มุ่งมาตร ออกจำหน่ายในวันที่ 21 มกราคม พ.ศ. 2559
มิวสิกวีดิโอนี้ได้ไปถ่ายทำเอ็มวีถึงประเทศญี่ปุ่น เป็นเรื่องราวที่ความรักทับซ้อนเมื่อ อาร์ม และ โอลีฟ ทั้งสองคนเป็นแฟนกันโดยมี เบสท์ เป็นเพื่อนสนิทไปด้วย ทำให้เรื่องราวความรักและความลับระหว่างทั้งสามคนที่เริ่มต้นขึ้นมิตรภาพกลับต้องมีอันต้องเปลี่ยนไป เมื่อต้องสูญเสีย คนรักให้กับเพื่อนสนิท
การตอบรับ
เพลง "พื้นที่ทับซ้อน" ติดอันดับสูงสุด 15 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 31 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ออริคโตโดรมีอุส
ออริคโตโดรมีอุส (Oryctodromeus) เป็นสกุลของไดโนเสาร์ออร์นิโทรพอดตัวเล็ก. อาศัยอยู่ในยุคครีเทเชียส ประมาณ 95 ล้านปีก่อน
รายละเอียด
ออริคโตโดรมีอุส มีแขนเหมือนกับตุ่น, อีคิดนา และวอมแบต แต่วิ่งเร็วเหมือนกับaardwolves, หนูตะเภา, ไฮยีน่า และกระต่าย. อาศัยอยู่ในหลุม
การแบ่งประเภท
ออริคโตโดรมีอุส มีความใกล้ชิดกับฮิปซิโลโฟดอน เช่น Orodromeus และ Zephyrosaurus
ชีววิทยา
เนื่องจากเป็นฮิปซิโลโฟดอน ออริคโตโดรมีอุสจึงมีตัวเล็ก, เป็นสัตว์กินพืช. ชื่อ Oryctodromeus cubicularis แปลว่า "นักขุดแห่งถ้ำ" ในการอ้างอิงถึงวิถีชีวิตของมัน. ออริคโตโดรมีอุสวัยผู้ใหญ่มีความยาว2.1 m มีน้ำหนักประมาณ 22-32 กิโลกรัม (50-70) วัยเจริญพันธุ์มีขนาดประมาณ 1.3 m.
ที่อยู่อาศัย
ออริคโตโดรมีอุสอาศัยอยู่ในหลุมที่มียาวประมาณ 2 m และกว้าง 70 cm. ลักษณะหลุมดูเหมือนกับหลุมที่ไฮยีน่าและนกพัฟฟินทำ. ในหลุมปกคลุมไปด้วยทราย และในหินทรายนี้มีหินโคลนและดินโคลนอยู่รอบๆหลุม.
พ.ศ. 2327
พุทธศักราช 2327 ใกล้เคียงกับ
สะพานว่านอัน
สะพานว่านอัน สร้างข้ามแม่น้ำหลงเจียง (龙江) ที่หมู่บ้านฉางเฉียว เมืองฉางเฉียว อำเภอผิงหนาน นครหนิงเต๋อ มณฑลฝูเจี้ยน ประเทศจีน เป็นสะพานแบบโค้งสร้างด้วยไม้ที่ยาวที่สุดในประเทศจีน
สถาปัตยกรรม
สะพานว่านอัน มีความยาวรวม 98.2 เมตร กว้าง 4.7 เมตร ความสูงจากพื้นทางเดินสะพานถึงผิวน้ำ 8.5 เมตร มีเสาห้าต้นและมีช่องโค้งหกช่องที่มีความกว้างแตกต่างกัน ฐานของสะพานสร้างด้วยหินตัดก้อน โดยส่วนด้านหน้าและด้านหลังทำเป็นรูปหัวเรือ ด้านข้างของฐานต่อม่อกลางมีทำด้วยแผ่นหินฝังไว้ อธิบายวัตถุประสงค์ของการสร้างสะพานและชื่อผู้บริจาค ตัวสะพานทำจากไม้สนเฟอร์ ที่ปลายทั้งสองของแต่ละโค้งใช้ท่อนซุงเก้าท่อนและคานขวางสองท่อนเชื่อมต่อกันด้วยท่อนซุงแปดท่อนและคานขวางสี่ท่อนเพื่อสร้างซุ้มโค้ง บนสะพานมีพื้นที่โถง 37 ช่วงและเสา 152 ต้นรองรับหลังคาโถงทางเดินบนสะพาน และมีเก้าอี้นั่งทั้งสองด้านของสะพาน ศาลเจ้าดั้งเดิมในโถงทางเดินอุทิศให้กับพระโพธิสัตว์กวนอิม ต่อมาในช่วงคริสต์ทศวรรษ 1950 เพื่อป้องกันอันตรายจากเพลิงไหม้ ศาลเจ้าได้ถูกรื้อถอนไป บนสะพานมีจารึกของโคลง 13 บท ที่ปลายด้านตะวันตกเฉียงเหนือของสะพานมีบันไดหิน 36 ขั้น และที่ปลายด้านตะวันออกเฉียงใต้มีบันไดหิน 10 ขั้น
การก่อสร้าง
สะพานเป็นโครงสร้างไม้ โดยมีช่วงหกช่วงเป็นซุ้มโค้งรองรับด้วยเสาหินแกรนิตห้าต้น ระยะต่างกันในช่วงจาก 10.6 ม. (สั้นที่สุด) ถึง 15.3 ม. (ยาวที่สุด) พื้นทางเดินของสะพานเป็นทางราบ นำไปสู่ขั้นบันได 10 ขั้นทางตะวันตกเฉียงใต้ และ 36 ขั้นทางฝั่งตะวันตกเฉียงเหนือ แม้ว่าระดับความสูงจะค่อนข้างต่ำ แต่ก็เป็นสะพานโค้งไม้ที่ยาวที่สุดในประเทศจีน ตรงทางเข้าสะพานมีวัดขนาดใหญ่ที่ประดับด้วยไม้แกะสลักอย่างวิจิตรบรรจง แม้ว่าใบหน้าของรูปเคารพจำนวนมากจะถูกทำลายหรือเสียหาย  สะพานมีหลังคารองรับด้วยเสาไม้ 152 เสา รวมกันเป็นพื้นที่โถง 37 ช่วง
สะพานเป็นตัวอย่างของโครงสร้างโค้งไม้จากมณฑลฝูเจี้ยนและมณฑลเจ้อเจียง โครงสร้างของช่วงประกอบด้วยสองระบบคือตามยาว (ขนานกับแนวสะพาน) ที่เชื่อมต่อกับคานขวาง ระบบแรกประกอบเป็นส่วนโค้งที่มีสามส่วนย่อยโดยแต่ละส่วนมีคานตามยาวเก้าอัน (คานทแยงมุมสองอันและคานแนวนอนหนึ่งอันเชื่อมต่อกัน) ส่วนต่าง ๆ เชื่อมต่อกันด้วยคานขวางสองอัน ระบบที่สองสานเข้ากับระบบแรก ประกอบด้วยส่วนโค้งห้าส่วนที่ถูกมัดด้วยคานขวางสี่อัน แต่ละส่วนประกอบด้วยคานตามยาวแปดท่อน องค์ประกอบตามยาวของทั้งสองระบบสานเข้าด้วยกัน (คานของระบบที่สองตั้งอยู่ในช่องว่างระหว่างคานของระบบแรก) นอกจากนี้ โครงสร้างของช่วงการเสริมแรงยังประกอบด้วยคานรูปกากบาท ซึ่งทำให้ส่วนมีความแข็งแรงมากขึ้น
ในความหมายที่เคร่งครัดของคำ โครงสร้างนี้ไม่ใช่ประเภทส่วนโค้ง (arch) (รวมถึงไม่ใช่โครงสร้างประเภทสะพานยื่น ) เนื่องจากคานขวางอยู่ภายใต้แรงดัดที่มีนัยสำคัญ และในโครงสร้างส่วนโค้งแบบคลาสสิก องค์ประกอบทั้งหมดควรเป็นแรงบีบอัดเท่านั้น อย่างไรก็ตาม เนื่องจากคานตามยาวที่ประกอบเป็นโครงสร้างรับน้ำหนักหลักทำงานเกือบทั้งหมดโดยการบีบอัด สะพานนี้จึงสามารถเรียกว่าเป็นสะพานโค้งไม้ หลังคาและอาคารที่สร้างขึ้นบนสะพานไม่เพียงแต่มีบทบาทในการป้องกันสภาพอากาศเท่านั้น แต่ยังมีบทบาททางโครงสร้างที่สำคัญคือ น้ำหนักที่เพิ่มขึ้นทำให้ส่วนโค้งมีเสถียรภาพ แต่สะพานไม่ทนต่อแรงจากด้านล่างและอาจเสียหายหรือถูกทำลายได้ เช่นโดยลมที่มีความแรงพัดยกขึ้นจากด้านล่าง
ประวัติ
นับตั้งแต่สะพานว่านอันสร้างเสร็จในสมัยราชวงศ์ซ่งเหนือ ก็ได้ถูกทำลายและสร้างใหม่หลายครั้ง ตามบันทึกบนศิลาที่ฝังอยู่ด้านข้างของตอม่อกลาง สะพานว่านอันสร้างขึ้นในปีที่ห้าของรัชสมัยจักรพรรดิซ่งเจ๋อจงในราชวงศ์ซ่งเหนือ (ค.ศ. 1090) ในช่วงปลายราชวงศ์หมิงมีบันทึกว่า "ส่วนที่คงอยู่ถูกขโมยและถูกเผา เหลือเพียงกระดานแผ่นเดียวเท่านั้น" คานไม้และพื้นของสะพานถูกเผาในปีที่ 47 ของรัชกาลจักรพรรดิคังซีแห่งราชวงศ์ชิง (ค.ศ. 1708) แล้วสะพานถูกสร้างขึ้นใหม่ในปีที่ 7 ของรัชกาลจักรพรรดิเฉียนหลง (ค.ศ. 1742) และปีที่ 33 ของรัชกาล (ค.ศ. 1768) ส่วนของสะพานถูกขโมยและเผาอีกครั้ง ต่อมาในปีที่ 25 ของรัชกาลจักรพรรดิเต้ากวัง (ค.ศ. 1845) สะพานที่มีหลังคาโถง 136 เสาและพื้นที่โถง 34 ช่วงได้ถูกสร้างขึ้นใหม่ สะพานถูกไฟไหม้อีกครั้งในช่วงปีแรก ๆ ของยุคสาธารณรัฐจีน และถูกสร้างขึ้นใหม่อีกครั้งในปีที่ 21 ของสาธารณรัฐจีน (ค.ศ. 1932) ตัวสะพานขยายออกไปทางทิศตะวันตกเฉียงเหนือ โดยมีพื้นที่โถง 38 ช่วงและหลังคาโถง 156 เสา ศาลาถูกสร้างขึ้นที่ปลายด้านตะวันตกเฉียงเหนือของสะพาน และมีการเปลี่ยนชื่อเป็น "สะพานว่านอัน" ในปี ค.ศ. 1952 น้ำท่วมได้พัดพาส่วนพื้นที่โถง 12 ช่วงทางตะวันตกเฉียงเหนือสุดของสะพานออกไป ในปี ค.ศ. 1954 ได้มีการสร้างสะพานขึ้นใหม่ด้วยเงินทุนจากรัฐบาลประชาชนของอำเภอผิงหนาน มีการเพิ่มเก้าอี้ตามทางเดินบนสะพาน ช่างไม้ของการสร้างใหม่ครั้งนี้คือหวง เชิงฝู และหวง เซียงหยาน ชาวหมู่บ้านฉางเฉียว และช่างก่ออิฐคือชิว หยุ่นชิง จากหมู่บ้านชูชือเหว่ย และหลิน ชิงเซียง จากหมู่บ้านเฉียนซี
จากงานค้นคว้าทางวิชาการ สะพานว่านอันมีลักษณะเป็นสะพานคานแบนที่มีโครงทางสัญจรสองทิศทางในสมัยโบราณ แต่น่าจะถูกเปลี่ยนเป็นสะพานไม้แบบโค้งที่มีหลังคาเมื่อสร้างใหม่ในปี ค.ศ. 1932
วันที่ 6 สิงหาคม ค.ศ. 2022 เวลาประมาณ 21 นาฬิกา ชาวบ้านคนหนึ่งสังเกตเห็นไฟไหม้บนสะพาน แม้จะมีการแจ้งเหตุในทันทีและหน่วยดับเพลิงเข้าดำเนินการระงับเหตุ แต่สะพานว่านอันก็ถูกไฟไหม้ทั้งหมด ไฟได้สงบลงเมื่อเวลา 22:45 น. โดยซากของสะพานที่ถูกไฟไหม้ได้ทรุดตัวลง เจ้าหน้าที่ของอำเภอผิงหนานกล่าวว่าพวกเขาจะเริ่มงานปิดกั้นพื้นที่และฟื้นฟูสะพาน ในขณะที่กำลังสืบสวนสาเหตุของเพลิงไหม้
สถานะการอนุรักษ์
ในเดือนตุลาคม ค.ศ. 1988 ได้มีการประกาศให้เป็นสิ่งอนุรักษ์มรดกทางวัฒนธรรมในอำเภอผิงหนาน และเมื่อวันที่ 17 เมษายน ค.ศ. 1991 ได้มีการประกาศให้เป็นสิ่งอนุรักษ์มรดกทางวัฒนธรรมในมณฑลฝูเจี้ยน เมื่อวันที่ 25 พฤษภาคม ค.ศ. 2006 ได้มีการประกาศให้เป็นหนึ่งใน "สะพานที่มีหลังคาคลุมภาคตะวันออกเฉียงเหนือของฝูเจี้ยน" ซึ่งเป็นสิ่งอนุรักษ์มรดกทางวัฒนธรรมที่สำคัญแห่งชาติชุดที่หก และในเดือนกันยายน ค.ศ. 2012 ได้รับเลือกให้เป็นหนึ่งใน "สะพานไม้แบบโค้งที่มีหลังคาคลุมของฝูเจี้ยน-เจ้อเจียง" ในรายการเบื้องต้นสำหรับการเสนอมรดกโลกทางวัฒนธรรมของประเทศจีน
พ.ศ. 2328
พุทธศักราช 2328 ใกล้เคียงกับ
โรงเรียนหาดใหญ่รัฐประชาสรรค์
โรงเรียนหาดใหญ่รัฐประชาสรรค์ (Hatyairaprachasun schoolอักษรย่อ: ญ.ร.ส) เป็นโรงเรียนมัธยมศึกษาขนาดใหญ่พิเศษ ก่อตั้งเมื่อ 21 มิถุนายน 2521 ตำบลควนลัง อำเภอหาดใหญ่ จังหวัดสงขลา
ประวัติโรงเรียน
ประวัติ โรงเรียนหาดใหญ่รัฐประชาสรรค์ กว่าจะเป็น ญ.ร.ส.ในวันนี้ โรงเรียนหาดใหญ่รัฐประชาสรรค์ ตั้งอยู่เลขที่ 472 หมู่ที่ 3 บ้านควนจีน ปัจจุบันเปลี่ยนเป็นเลขที่ 1663 หมู่ 6 ถนนสนามบิน-พาณิชย์ ตำบลควนลัง อำเภอหาดใหญ่ จังหวัดสงขลา ก่อนปี พ.ศ. 2521 ในอำเภอหาดใหญ่นี้ มีโรงเรียนระดับมัธยมศึกษาที่เป็นของรัฐบาลเพียงโรงเรียนเดียว คือ โรงเรียนหาดใหญ่วิทยาลัย (ญ.ว.) แต่เมื่อถึง พ.ศ. 2521 การศึกษาขยายตัวมาถึงภูมิภาคโดยเฉพาะในหาดใหญ่ ที่ชุมชนขยายตัวอย่างรวดเร็ว กรมสามัญศึกษาจึงดำริที่จะเปิดโรงเรียนระดับมัธยมศึกษาในหาดใหญ่ขึ้นเป็นแห่งที่ 2 ทางสภาตำบลควนลัง โดยเลขาสภาตำบลควนลัง คือ อาจารย์เชื้อ ศรีระสันต์ และท่านประธาน คือ กำนันอิ้น วงศ์ชนะ ได้ประสานกับกรมสามัญศึกษา ขอเปิดโรงเรียนมัธยมศึกษาขึ้นที่ตำบลควนลัง โดยจัดสรรที่ดินซึ่งเป็นที่สงวนสำหรับเลี้ยงสัตว์ จำนวน 120 ไร่ เป็นที่ตั้งโรงเรียนแห่งนี้ เดือนกุมภาพันธ์ 2521 หลังจากได้รับการอนุมัติจากกรมสามัญศึกษา อาจารย์เชื้อ ศรีระสันต์และคณะกรรมการการศึกษา ตลอดจนพี่น้องชาวควนลัง ได้ร่วมใจกันเนรมิตอาคารเรียนหลังแรกขึ้นเป็นการชั่วคราวที่สนามฟุตบอลของโรงเรียนวัดควนลัง จำนวน 10 ห้องเรียน และได้เปิดรับนักเรียนเพื่อเข้าเรียนโรงเรียนแห่งนี้ วันที่ 1 มิถุนายน 2521 เป็นวันเปิดเรียนวันแรก อาจารย์เชื้อ ศรีระสันต์  และอาจารย์พร้อม ยกสง คอยประกาศเรียกชื่อนักเรียน การเรียนการสอนในตำราก็ยังไม่เกิดขึ้น  6 มิถุนายน 2521 อาจารย์สุวิชญ์  ศรีทิพยราษฎร์  เดินทางมารับตำแหน่งผู้บริหาร การเรียนการสอนจึงได้เริ่มขึ้น  21 มิถุนายน 2521 เปิดเรียนอย่างเป็นทางการ  ผู้บริหารพร้อมด้วยครูอาจารย์ก็เริ่มบุกเบิกเพื่อนำโรงเรียนสู่ชุมชนและสังคม โดยใช้ชื่อโรงเรียนในขณะนั้น ว่า “ โรงเรียนหาดใหญ่วิทยาลัย 2 ” 24 มิถุนายน 2521 อาจารย์สุวิชญ์ ศรีทิพยราษฎร์ และคณะกรรมการสภาตำบลควนลัง  ซึ่งมีท่านประธานสภาเป็นผู้ชี้แนวเขตรังวัดที่ดินที่จะสร้างโรงเรียน  พร้อมกันนั้น ผู้ใหญ่บ้านหมู่ที่ 3  ได้ทำพิธีบวงสรวงพระภูมิเจ้าที่ โดยมีเครื่องสักการะครบถ้วนตามประเพณี  และในวันที่ 25 มิถุนายน 2521  ครูใหญ่ได้เชิญชวนครู อาจารย์ นักเรียน คนงานภารโรง ประชาชน กำนัน ผู้ใหญ่บ้าน มาร่วมกันพัฒนาสถานที่แห่งนี้เพื่อที่จะสร้างโรงเรียนหาดใหญ่วิทยาลัย 2 โรงเรียนหาดใหญ่รัฐประชาสรรค์ เจริญก้าวหน้ามาเป็นลำดับ  ปัจจุบันเป็นโรงเรียนมัธยมขนาดใหญ่พิเศษ           มีผลงานเป็นที่รู้จักของสังคมทั้งทางด้านวิชาการ  จริยธรรม คุณธรรม การกีฬา เป็นอย่างดี  นี่คือความภาคภูมิใจของ      ชาว ญ.ร.ส. การประกวดศิลปวัฒนธรรมท้องถิ่น ในหัวข้อ “รักษ์...วัฒนธรรมไทย รักเมืองไทย” ตอน ประชารัฐรวมใจ ลูกทุ่งไทยเพื่อแผ่นดิน
อาคาร 1 ห้องสำนักงาน
เป็นอาคารเรียนแบบพิเศษ 3 ชั้น มีการจัดสรรพื้นที่ ดังนี้
อาคาร 2 กลุ่มสาระภาษาต่างประเทศ
เป็นอาคารเรียนแบบพิเศษ 3 ชั้น มีการจัดสรรพื้นที่ ดังนี้
อาคาร 3 กลุ่มสาระสังคมศึกษา ศาสนาและวัฒนธรรม
เป็นอาคารเรียนแบบพิเศษ 3 ชั้น โดยจัดสรรพื้นที่ ดังนี้
อาคาร 4 กลุ่มสาระวิทยาศาสตร์,ห้องแนะแนว
เป็นอาคารเรียนแบบพิเศษ 3 ชั้น โดยจัดสรรพื้นที่ ดังนี้
อาคาร 5 ห้องสมุด,ศูนย์คอมพิวเตอร์
เป็นอาคารเรียนแบบพิเศษ 3 ชั้น โดยจัดสรรพื้นที่ดังนี้
อาคาร 6 ชื่ออาคาร อาคารเฉลิพระเกียรติ 84 พรรษา ห้องวิชาการ,ห้อง GPA,ห้องพักครูกลุ่มสาระภาษาไทย,ห้องพักครูกลุ่มสาระคณิตศาสตร์
เป็นอาคารเรียนแบบพิเศษ 4 ชั้น โดยจัดสรรพื้นที่ดังนี้
อาคาร 7 ชื่ออาคาร ศูนย์ศิลป์ กลุ่มสาระการเรียนรู้ศิลปะ ดนตรี นาฏศิลป์
เป็นอาคารเรียนแบบพิเศษ 2 ชั้น โดยจัดสรรพื้นที่ดังนี้
อาคาร 8 ชื่ออาคาร 40 ปี รัฐประชาสรรค์ อาคารเรียนประจำนักเรียนชั้น ม.1
เป็นอาคารเรียนแบบพิเศษ 4 ชั้น อาคารเรียนแบบ 324ล/55 โดยจัดสรรพื้นที่ดังนี้ ห้องเรียน 12x12 จำนวน 2 ห้อง ห้องเรียน 12x12 จำนวน 2 ห้อง
อาคารศูนย์กีฬา คพฐ. 51
เป็นอาคาร โดยจัดสรรพื้นที่ดังนี้
อาคารกิจกรรมพัฒนาผู้เรียน
เป็นอาคาร โดยจัดสรรพื้นที่ดังนี้
รางวัลเกียรติยศ
ผ่านการคัดเลือกหลักสูตรคูปองพัฒนาครู 2560 สำนักพัฒนาครูและบุคลากรการศึกษาขั้นพื้นฐาน หน่วยอบรม หลักสูตรการพัฒนาเว็บไซต์ประกอบการเรียนการสอนระบบออนไลน์ จำนวน 5 รุ่น ณ โรงเรียนหาดใหญ่รัฐประชาสรรค์ ประธานหลักสูตร นายวิรัช ทองแกมแก้ว คณะวิทยากร ดร. สธน เสนาสวัสดิ์,นายสรรค์ชัย ไชยภักดี ,ว่าที่ ร.ต.สุทธิพงศ์ โหดหมาน
รางวัลชนะเลิศระดับชาติ "เครือข่ายครูดีของแผ่นดิน เจริญรอยตามเบื้องพระยุคลบาท ปีที่ 1" มีกลุ่มครูดีของแผ่นดินเข้าร่วมโครงการกว่า 400 กลุ่ม ซึ่งคณะกรรมการฯ ได้คัดเลือกกลุ่มที่ผ่านเกณฑ์มาตรฐาน และลงพื้นที่เยี่ยมสภาพจริง โดยมีกลุ่มที่ได้รับรางวัลชนะเลิศระดับชาติ จำนวน 4 กลุ่ม คือ - กลุ่มครูดีเพชรลำสนธิ สำนักงานเขตพื้นที่การศึกษามัธยมศึกษา เขต 5 จังหวัดลพบุรี - กลุ่มทำดีเพื่อแผ่นดิน สำนักงานเขตพื้นที่การศึกษาประถมศึกษาอุดรธานี เขต 3 จังหวัดอุดรธานี - กลุ่มบึงทับจั่นศิวิไลซ์ สำนักงานเขตพื้นที่การศึกษาประถมศึกษาพิจิตร เขต 2 จังหวัดพิจิตร - กลุ่มพะยอมชูช่อ สำนักงานเขตพื้นที่การศึกษามัธยมศึกษา เขต 16 จังหวัดสงขลา [เทพ2560.jpg|thumb]] รางวัลชนะเลิศ เหรียญทอง  การแข่งขัน “การผลิตสื่อโทรทัศน์เทิดพระเกียรติ สมเด็จพระเทพรัตนราชสุดาฯ สยามบรมราชกุมารี องค์เอกอัครราชูปถัมภก มรดกใต้มรดกไทย : วันอนุรักษ์มรดกไทย” 2 เมษายน 2560 ถ้วยรางวัลเกียรติยศ ผู้ช่วยอธิการบดี วิทยาเขตสงขลา ทีมหาดใหญ่รัฐประชาสรรค์ ๑. นางสาวเด่นนภา ผิวผ่อง ๒. นางสาวธิดารัตน์ คงสม ครูที่ปรึกษา ว่าที่ ร.ต.สุทธิพงศ์ โหดหมาน รางวัลชนะเลิศ ถ้วยรางวัลเกียรติยศพร้อมเงินรางวัล ระดับจังหวัด การประกวดภาพยนตร์สั้น ระดับมัธยมศึกษา ในหัวข้อ “เล่าโกงสู่กันฟัง ตอน แบบนี้ก็เรียกว่าโกง” จัดขึ้นเมื่อวันที่ 2 มีนาคม 2560 โดย สภานิสิต มหาวิทยาลัยทักษิณ สงขลา โดย นายสรวิศ ประพันธ์วงศ์ นางสาวธิดารัตน์ คงสม นางสาวเด่นนภา ผิวผ่อง ครูที่ปรึกษา ว่าที่ ร.ต.สุทธิพงศ์ โหดหมาน รางวัลชมเชย  ถ้วยรางวัลเกียรติยศพร้อมเงินรางวัล ระดับประเทศ การประกวดศิลปวัฒนธรรมท้องถิ่น ในหัวข้อ “รักษ์...วัฒนธรรมไทย รักเมืองไทย” ตอน ประชารัฐรวมใจ ลูกทุ่งไทยเพื่อแผ่นดิน โดยทีมลูกทุ่งร่มพะยอม โรงเรียนหาดใหญ่รัฐประชาสรรค์ จังหวัดสงขลา รางวัลเหรียญทองแดง  การแข่งขันกีฬาเยาวชนแห่งชาติ ครั้งที่ 32 "สุพรรณบุรีเกมส์" ณ จังหวัดสุพรรณบุรี นางสาวรัศมี ศตะรัต การแข่งขันกีฬายูโด รุ่นน้ำหนักเกิน 48 กก.ถึง 52 กก.(หญิง) รางวัลเหรียญทอง ระดับชาติ นายเกียรติวงศ์ แก้วประถม นายธีระวัตน์ วิไลพงศ์ ครูผู้สอน การแข่งขันขับร้องเพลงไทยลูกทุ่ง ประเภทชาย ม.4-ม.6 งานศิลปหัตถกรรมนักเรียน ระดับชาติ ครั้งที่ 65 ประจำปีการศึกษา 2558 ระหว่าง วันที่ 29-31 เดือน มกราคม พ.ศ. 2559
1. เด็กชายจิรากร รักขา 2. นายพนัชกร ไชยถาวร 3. นางสาวมนตรา ชำนาญกิจ 4. นางสาววรัญญา รัตนพันธ์ 5. นางสาวสิตานัน สวยงาม ครูสิริเพ็ญ จันทรัศมีภัทรา ครูธมนวรรณ เพชรเมือง
เกมบิโชโจะ
เกมบิโชโจะ แปลตรงตัวว่า เกมสาวน้อย เป็นวิดีโอเกมญี่ปุ่น ซึ่งมีจุดเด่นเป็นตัวละครหญิงมีหน้าตาและรูปร่างสวยงาม
เกมบิโชโจะบางเกมเป็นเกมจีบสาว (dating simulation) และบางเกมเป็นเกมเร้ากำหนัด
ไอแลนด์เกมส์ 1985
กีฬาไอแลนด์เกมส์ 1985 (1985 Island Games) การแข่งขันนี้จัดขึ้นที่เกาะแมน, สหราชอาณาจักร ระหว่างวันที่ 18–24 กรกฎาคม ค.ศ. 1985
เอ็นจีซี 2207 และไอซี 2163
เอ็นจีซี 2207 และไอซี 2163 (NGC 2207 and IC 2163) เป็นดาราจักรชนิดก้นหอยคู่ชนกันอีกประมาณ 80 ล้านปีแสง อยู่ในกลุ่มดาวสุนัขใหญ่ ดาราจักรทั้งสองถูกค้นพบโดย จอห์น เฮอร์เชล ในปี 1835
วิชวลโนเวล
วิชวลโนเวล เป็นประเภทของวิดีโอเกมที่มีจุดเด่นที่กราฟิก ซึ่งมักจะเป็นภาพแบบการ์ตูนญี่ปุ่น เนื้อหาของเกมเป็นแบบอินเตอแรกทีฟ คือเป็นการดำเนินเรื่องโต้ตอบกับตัวละครต่าง ๆ
รายพระนามคู่อภิเษกสมรสในพระมหากษัตริย์แห่งภูฏาน
สมเด็จพระราชินีพระองค์ปัจจุบันทรงพระนามว่าสมเด็จพระราชินีเจตซุน เพมา วังชุก ซึ่งเป็นพระราชินีที่อ่อนอาวุโสที่สุดในโลก
แมนูเชฮร์ โฆสรอแดด
แมนูเชฮร์ โฆสรอแดด (10 กุมภาพันธ์ พ.ศ. 2470 - 16 กุมภาพันธ์ พ.ศ. 2522) เป็นนายทหารชาวอิหร่านที่ดำรงตำแหน่งยศพลตรี เขาเป็นผู้แสดงความจงรักภักดีต่อพระเจ้าชาห์ โมฮัมหมัด เรซา ปาห์ลาวี, กษัตริย์องค์สุดท้ายของอิหร่านและเขาถูกประหารชีวิตในปี พ.ศ. 2522 นอกจากนี้เขาเป็นเป็นนักบินเฮลิคอปเตอร์ ประธานสหพันธ์ขี่ม้าแห่งอิหร่าน แชมป์บนหลังม้าและยังสนุกกับการเล่นสกีอีกด้วย เขายังเป็นผู้ก่อตั้งและผู้บัญชาการคนแรกของกองพลน้อยของกองกำลังพิเศษทางอากาศที่ 23 นอกจากนี้เขายังเคยศึกษาที่โรงเรียนทหาร American Defense Academy และโรงเรียนทหารแซ็ง-ซีร์ในฝรั่งเศสและสวิตเซอร์แลนด์นอกจากเขาพูดภาษาอังกฤษและฝรั่งเศสได้คล่องแคล่วอีกด้วย
ระหว่างการปฏิวัติอิหร่าน ก่อนการล่มสลายของรัฐบาล เขาเชื่อว่าศาสนาไม่ควรเกี่ยวข้องกับการเมือง
แว็งซ็อง อาบูบาการ์
แว็งซ็อง ปาเต อาบูบาการ์ (Vincent Paté Aboubakar) เกิดเมื่อวันที่ 22 มกราคม ค.ศ. 1992 เป็นนักฟุตบอลชาวแคเมอรูน ปัจจุบันเล่นให้กับอันนัศร์ และทีมชาติแคเมอรูน ในตำแหน่งกองหน้า
แหล่งข้อมูลอื่น
1992
ฟรันทซ์ ลิสท์
ฟรันทซ์ ลิสท์ (Franz Liszt) หรือ แฟแร็นตส์ ลิสต์ (Liszt Ferenc) เป็นคีตกวีและนักเปียโนชาวฮังการี เกิดที่เมืองไรดิง เมื่อวันที่ 22 ตุลาคม ค.ศ. 1811 และเสียชีวิตที่เมืองไบร็อยท์ (เยอรมนี) เมื่อวันที่ 31 กรกฎาคม ค.ศ. 1886
ประวัติ
บิดาของเขาชื่ออาดัม ลิสท์ เป็นนักเชลโลในวงดนตรีท้องถิ่น อีกทั้งยังเป็นเลขานุการของเจ้าชายเอสเตอร์ฮาซี บิดาได้สอนให้ลิสท์เล่นเปียโนตั้งแต่เด็ก ให้หัดเล่นบทเพลงของลูทวิช ฟัน เบทโฮเฟิน, โยเซ็ฟ ไฮเดิน และว็อล์ฟกัง อมาเดอุส โมทซาร์ท เขาได้เผยให้เห็นความสามารถที่โดดเด่นเกินวัย ตั้งแต่อายุ 10 ชวบ เขาเดินทางไปที่กรุงเวียนนา (ประเทศออสเตรีย) เพื่อศึกษาเรื่องเสียงประสานกับซาลีเอรี และเรียนเปียโนกับคาร์ล แชร์นี เป็นเวลาสองปี ในขณะที่ได้เดินทางไปแสดงที่กรุงปารีส โดยมีบิดาไปด้วย เขาได้พยายามสมัครเข้าเรียนที่วิทยาลัยดนตรีและนาฏศิลป์แห่งชาติ ณ กรุงปารีส (เมื่อก่อนใช้ชื่อว่า โรงเรียนดนตรีและการแสดงแห่งราชสำนัก) แต่พ่ายต่อเกรูบีนี ในการสอบเข้า ด้วยเหตุผลที่ว่าลิสท์เป็นชาวต่างชาติ ในปี พ.ศ. 2367 (ค.ศ. 1824) เขาได้กลายมาเป็นศิษย์ของแฟร์ดีนันโด ปาแอร์ และได้ประพันธ์อุปรากรเรื่อง ปราสาทแห่งรัก เมื่อมีอายุได้ 14 ปี ลิสท์ประสบปัญหาซึมเศร้าหลังการตายของบิดาในปี พ.ศ. 2370 (ค.ศ. 1827) หลังจากเดินทางไปประเทศอังกฤษ เขาก็ได้เดินทางกลับมายังกรุงปารีสอีกครั้งเพื่อหาเลี้ยงชีพด้วยการสอนเปียโน
18111886
เซนาด มาโชวิช
เซนาด มาโชวิช (บอสเนีย: Senad Mašović) เป็นนายทหารชาวบอสเนียและประธานเสนาธิการร่วมแห่งกองทัพบอสเนียและเฮอร์เซโกวีนาคนปัจจุบัน
==ประวัติการทำงาน ==
==ประวัติการเลื่อนตำแหน่ง ==
โรงเรียนอ่าวลึกประชาสรรค์
ประวัติ
ในปี พ.ศ. 2510 นายวุฒิ เลาหบรรจง ศึกษาธิการอำเภอในขณะนั้น ได้ร่วมกับนายอำเภอ ข้าราชการ พร้อมทั้งประชาชนเสนอจัดตั้งโรงเรียนและได้รับการอนุมัติจากกระทรวงศึกษาธิการพร้อมทั้งงบประมาณ ในปีต่อมา เปิดทำการเรียนการสอนครั้งแรกเมื่อวันที่ 19 พฤษภาคม พ.ศ. 2512 ในครั้งนั้นมีนักเรียนทั้งสิ้น 55 คน และยังไม่มีอาคารเรียน จึงต้องอาศัยอาคารเรียนของโรงเรียนอ่าวลึก ระหว่างรอการก่อสร้างอาคารเรียน โดยมีนายดวล ดำดี ทำหน้าที่เป็นครูใหญ่ และย้ายไปยังสถานที่ตั้งปัจจุบันของโรงเรียนในเดือนกรกฎาคม ปีเดียวกันซึ่งทำการเรียนการสอนเฉพาะในระดับมัธยมศึกษาตอนต้น จนกระทั่งพ.ศ. 2521 ได้รับการอนุมัติจากกรมสามัญศึกษาให้เปิดการเรียนการสอนในระดับมัธยมศึกษาตอนปลาย
โรงเรียนอ่าวลึกประชาสรรค์ ได้เข้าร่วมเป็นเครือข่ายทางวัฒนธรรม กับสำนักงานวัฒนธรรมจังหวัดกระบี่ ซึ่งทำหน้าที่ส่งเสริมและสนับสนุนกิจกรรมทางด้านการศึกษา ศาสนา ศิลปะ วัฒนธรรม นอกจากนี้โรงเรียนอ่าวลึกประชาสรรค์ยังถูกใช้เป็นศูนย์วัฒนธรรมของอำเภออ่าวลึก
มหาเนเมียว
มหาเนเมียว (မဟာနေမျိုး, ) ผู้บัญชาการ กองทัพพม่า ระหว่างเดือนเมษายน – ธันวาคม ค.ศ. 1825 ช่วงรัชสมัย พระเจ้าจักกายแมง ใน สงครามอังกฤษ-พม่าครั้งที่หนึ่ง มหาเนเมียวขึ้นมาบัญชาการกองทัพแทน มหาพันธุละ ที่ถึงแก่กรรมไปก่อนหน้านั้นกระทั่งตัวของมหาเนเมียวเองถูกสังหารในสนามรบที่ เมืองแปร เมื่อวันที่ 2 ธันวาคม ค.ศ. 1825 ส่งผลกระทบให้การขับไล่อังกฤษออกจากพม่าต้องยุติลงและทำให้พม่าต้องลงนามใน สนธิสัญญายันดาโบ เมื่อวันที่ 24 กุมภาพันธ์ ค.ศ. 1826 หรือเกือบ 2 เดือนถัดมา
อ้างอิง
1825
ประเทศแคนาดาในพาราลิมปิกฤดูร้อน 2012
ประเทศแคนาดา เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติแคนาดาเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 145 คนใน 15 ชนิดกีฬา
กรีฑา
ผลการแข่งขันดังนี้ :
เรือหุ้มเกราะนายพลเรือแชร์
เรือหุ้มเกราะนายพลเรือแชร์ (Das Panzerschiff Admiral Scheer) เป็นเรือลาดตระเวนหนักลำที่สองในชั้นเรือด็อยทช์ลันท์ (Deutschland-Klasse) ประจำการในกองทัพเรือของนาซีเยอรมนีในช่วงสงครามโลกครั้งที่สอง ตั้งชื่อตามพลเรือเอก ไรน์ฮาร์ท แชร์ อธิบดีคนแรกของกรมสมรภูมินาวี เรือลำนี้ต่อขึ้นที่อู่นาวีไรช์ (Reichsmarinewerft) ในเมืองวิลเฮ็ล์มฮาเฟินเมื่อเดือนมิถุนายน ค.ศ. 1931 เมื่อแรกสร้างเสร็จ ไรชส์มารีเนอจำแนกเรือลำนี้เป็น เรือหุ้มเกราะ (Panzerschiff) ต่อมาในเดือนกุมภาพันธ์ ค.ศ. 1940 ได้มีการจำแนกเรือในชั้นนี้ใหม่เป็นเรือลาดตระเวนหนัก
ฝ่ายเยอรมันอ้างว่าเรือลำนี้มีระวางน้ำไม่เกิน 10,000 ตัน เป็นไปตามข้อจำกัดขนาดเรือที่ระบุในสนธิสัญญาแวร์ซาย แต่แท้จริงแล้วเรือลำนี้มีระวางน้ำเต็มที่กว่า 15,420 ตันซึ่งละเมิดสนธิสัญญาดังกล่าว เรือลำนี้ติดตั้งป้อมปืนใหญ่สามลำกล้องขนาด 11 นิ้ว (28 เซนติเมตร) จำนวนสองป้อม เรือลำนี้ถูกออกแบบให้มีความเร็วที่เรือลาดตระเวนลำอื่นๆก็ไล่ไม่ทัน ด้วยความเร็วสูงสุดถึง 28 นอต (52 กิโลเมตร/ชั่วโมง) ทำให้มีเรือรบของฝ่ายอังกฤษ-ฝรั่งเศสเพียงไม่กี่ลำที่เร็วพอจะแล่นตามเรือพลเรือเอกแชร์ทันและมีอานุภาพพอจะจมมันลง
อาร์ตป็อป (อัลบั้มเพลง)
อาร์ตป็อป (Artpop หรือ ARTPOP) เป็นสตูดิโออัลบั้มชุดที่สามของเลดีกากา ศิลปินหญิงชาวอเมริกัน เป็นสตูดิโออัลบั้มต่อจากอัลบั้มบอร์นดิสเวย์ ที่จะมีการออกจำหน่ายอย่างเป็นทางการในวันที่ 11 พฤศจิกายน พ.ศ. 2556 โดยเธอประกาศอย่างเป็นทางการผ่านทางโซเชียลมีเดีย เฟสบุ๊ค เว็บไซต์ของเธอ และเว็บไซต์ Littlemonsters.com โดยจะมีการปล่อยซิงเกิลแรกในวันที่ 19 สิงหาคม 2556 ที่มีชื่อว่าแอพพลอส แต่เนื่องจากโดนแฮกเกอร์นำเพลงไปปล่อยก่อนวันจริง เลดี้กาก้าจึงตัดสินใจปล่อยก่อนกำหนดเป็นวันที่ 12 สิงหาคม 2556 โดยความพิเศษของอัลบั้มนี้อยู่ที่มีแอพลิเคชั่นของอัลบั้มเอง ซึ่งเป็นอัลบั้มแรกของกาก้าที่มีการจัดทำแอพลิเคชั่นของอัลบั้มด้วย
ที่มาและการบันทึกเพลง
กาก้าได้ประกาศอัลบั้มใหม่ของเธอ อาร์ตป็อปผ่านทางรอยสักที่ท่อนแขนด้านซ้ายของเธอผ่านทางอินสตาร์แกรม โดยได้รับการยืนยันว่า นี่คือชื่ออัลบั้มอย่างเป็นทางการ ต่อมากาก้าได้โพสรูปที่เป็นตัวหนังสือภาษาอังกฤษ ที่ตีความกันได้ว่านี่คือเนื้อเพลง
โดยเพลงแรกที่กาก้าปล่อยเป็นซิงเกิ้ลอย่างเป็นทางการคือ เพลง"แอพพลอส" ที่ติดชาร์ตอันดับหนึ่งทั่วโลก รวมทั้งประเทศไทยด้วย แต่น่าเสียดายที่ไม่ติดชาร์ตอันดับหนึ่งบนไอทูนส์ของ สหรัฐ,แคนาดา,อังกฤษ
เมื่อวันที่ 25 สิงหาคม กาก้าได้แสดงเพลงแอพพลอส ที่งาน MTV Video Music awards เป็นครั้งแรก ต่อมาในวันที่ 1 กันยายน กาก้าได้แสดงคอนเสิร์ตขนาดย่อย ในงานของแอปเปิ้ล iTunes Festival ที่ลอนดอน โดยกาก้าได้นำเพลงจากอัลบั้มใหม่ของเธอทั้งหมดมาแสดง 8 เพลง ได้แก่ เพลง Aura, MANiCURE, ARTPOP, Jewels n' Drungs Ft. T.I., Too $hort, Twista , Sexxx Dreams, Swine, I wanna be with you, Applause
การปล่อย
การปล่อยอัลบั้ม ตามกำหนดเดิม อัลบั้มจะถูกปล่อยออกมาตั้งแต่ต้นปี 2013 โดยซิงเกิลแรกจะออกหลังจากกาก้าจบทัวร์คอนเสิร์ต เดอะ บอร์นดิสเวย์ บอล แต่เนื่องจากอาการเจ็บสะโพกของกาก้า ที่เกิดขึ้นระหว่างทัวร์จึงทำให้ต้องยกเลิกคอนเสิร์ตกว่า 20 รอบในอเมริกาเหนือ ทำให้กาก้าต้องพักรักษาตัวเป็นเวลา 2-3 เดือน บนรถเข็นคนไข้ ทำให้การปล่อยอัลบั้มต้องเลื่อนออกไปจนกว่า อาการของกาก้าจะหายเป็นปกติ
ในเดือนกรกฎาคม กาก้าได้จัดงานปาร์ตี้ เปิดตัวอัลบั้มอย่างเป็นทางการในนิวยอร์ก โดยเผยถึงส่วนของแอปพลิเคชันอาร์ตป็อป และวันวางจำหน่ายซิงเกิ้ลและอัลบั้ม อย่างเป็นทางการ แอปพลิเคชันสามารถร่วมใช้กับอุปกรณ์สื่อสาร อิเล็คทรอนิคส์ได้อาทิเช่น ระบบแอนดรอยด์, ไอโฟน, ไอพอด, ไอแพด หรือแม้กระทั่งคอมพิวเตอร์ โดยหลักๆในแอพฯ มีทั้ง อัลบั้มเพลง, โบนัสแทร็ค, วีดีโอ, เกม, แชท, อัฟเดทแฟชั่นต่างๆ, ข่าวสารเกี่ยวกับกาก้า โดยกำหนดพรีออร์เดอร์ แอปพลิเคชันจะมีการพรีออร์เดอร์ พร้อมกับอัลบั้มในวันที่ 1 กันยายน แต่เนื่องจากมีการปล่อยซิงเกิ้ล Applause อย่างกระทันหันในวันที่ 12 สิงหาคม จึงทำให้การปล่อยแอปพลิเคชันต้องเลื่อนออกไป และการสั่งจองอัลบั้มก็ถูกเลื่อนให้เร็วกว่ากำหนดเดิมอีกด้วย โดยยอดสั่งจองอัลบั้มของกาก้านับแต่เปิดจองจนถึงปัจจุบันมียอดจองกว่า 5 แสนครั้ง (ข้อมูล ณ เดือนตุลาคม 2556)
การโปรโมท
กาก้าเริ่มต้นโปรโมทอัลบั้มหลังจากประกาศอย่างเป็นทางการ ด้วยรูปที่เธอใส่หน้ากาก้าบนใบหน้า แล้วมือสองข้างจับที่คอ ซึ่งเป็นรูปโปรโมทแรก และกาก้ายังเชิญชวนแฟนเพลง สื่อมวลชนร่วมงานพรีวิวอัลบั้มที่จะมีขึ้นในวันที่ 10 พฤศจิกายน ก่อนวันขายอัลบั้ม ที่เธอเรียนว่างาน "artRave" ที่จะจัดขึ้นที่ลอสแอนเจลิส
ในวันที่ 25 สิงหาคม การแสดงเพลงแอพพลอส ซิงเกิ้ลแรกของกาก้ามีครั้งแรกในงานประกาศผลรางวัล เอ็มทีวี วีดีโอ มิวสิค อวอร์ส ซึ่งกาก้าได้ทำการแสดงเปิดงานวันนั้นด้วย โดยได้สร้างความประทับใจกับผู้คนเป็นอย่างมาก โดยการแสดงของกาก้า เธอได้นำยุคของเธอสี่ยุค ได้แก่ ยุค เดอะเฟม, ยุค เดอะเฟมมอนสเตอร์, ยุค บอร์นดิสเวย์ และยุค อาร์ตป็อป มาประยุคในการแสดง โดยใช้การแต่งตัวเป็นการสื่อถึงแต่ละยุค
ในวันที่ 1 กันยายน กาก้าได้ร่วมแสดงในงาน ไอทูนส์ เฟสติวัล โดยกาก้ายังคงเป็นผู้เปิดการแสดงคนแรก การแสดงกาก้าใช้เพลงใหม่แสดงทั้งหมด 8 เพลง ได้แก่ เพลง Aura, MANiCURE, ARTPOP, Jewels n' Drungs Ft. T.I., Too $hort, Twista , Sexxx Dreams, Swine, I wanna be with you, Applause
หลังจากนั้นช่วงต้นเดือนกันยายน กาก้าได้ทำการแสดงเพลงแอพพลอสอีกครั้ง ในรายการ Good Morning America โดยกาก้าได้รับการวิภาควิจารณ์ในทางบวก ทางสร้างสรรค์อย่างกว้างขวาง โดยการแสดงกาก้าประยุคเวทีแสดงเป็นทางเดินรูปอิฐจากภาพยนตร์เรื่อง เดอะ วิซาร์ด ออฟ ออซ โดยกาก้าจินตนาการตนเองเป็น โดโรธี ในการแสดงเพลงแอพพลอสด้วย
กาก้า ได้จำหน่ายเพลงดูวอตยูวอนต์ ในวันที่ 21 ตุลาคม เมื่อมีการปล่อยออกมาเพลงนี้ก็ติดอันดับ 1 ในไอทูนส์ สูงเกือบ 70 ประเทศ และเป็นเพลงที่ขึ้นอันดับ 1 เร็วที่สุดในปี 2013 กาก้าจึงประกาศเปลี่ยนเป็นซิงเกิ้ลที่ 2 แทนวีนัส และต่อมา กาก้าได้ขายเพลงวีนัส ตามเวลาเดิมคือวันที่ 27 ตุลาคม เพลงนี้ก็ขึ้นอันดับ 1 ในกว่า 60 ประเทศ แต่ต่อมาเพลงสุดท้ายที่กาก้าปล่อยก่อนอัลบั้มขายคือ เพลง Dope  ที่กาก้าเล่าเรื่องราวชีวิตที่เหลวแหลกของเธอที่ต้องไปพึ่งยาเสพติด ตนเธอเลิกขาด เพลงนี้กาก้านำมาร้องในงาน Youtube music awards ครั้งแรกของโลก ซึ่งวันต่อมาได้ขายลงไอทูนส์ เพลงนี้ก็ขึ้นอันดับ 1 ให้กว่า 70 ประเทศเช่นเดียวกัน ซึ่งเพลงโปรโมทของกาก้าทุกเพลง ขึ้นอันดับ 1 ทุกเพลง
ในวันที่ 10 พฤศจิกายน กาก้าจัดงาน artRave ขึ้นมาที่นิวยอร์ก เพื่อให้แฟนเพลงได้ชมและร่วมงานเปิดตัวอัลบั้มอย่างเป็นทางการ ในงานกาก้าได้นำปติมากรรมทางศิลปะของเจฟ คูนส์ มานำเสนอในงานด้วย รวมถึงรูปปั้นปติมากรรมของเลดีกากา ที่นำไปใช้ในหน้าปกอัลบั้ม ที่เจฟ คูนส์ปั้นขึ้น ในงานกาก้าแสดงเพลง เป็นมินิคอนเสิร์ตของเธอ ซึ้งเธอแสดงไปทั้งหมด 9 เพลงจากอัลบั้ม
วันที่ 11 พฤศจิกายน อัลบั้มอาร์ตป็อป จำหน่ายอย่างเป็นทางการ ซึ่งเมื่อเปิดขายอัลบั้มก็ขึ้นอันดับ 1 ในไอทูนส์สูงถึง 89 ประเทศ
ซิงเกิล
ซิงเกิลแรกของอัลบั้มคือเพลงแอพพลอส ที่กาก้าประกาศวันวางจำหน่ายเพลงในวันที่ 19 สิงหาคม แต่เนื่องจากมีแฮกเกอร์ ผู้เจาะข้อมูลพยายามดึงบางส่วนของเพลงออกมาปล่อยลงโซเชียล จนกระทั่งหลุดทั้งเพลง กาก้าจึงไม่สามารถทนสภาพของการดาวน์โหลดเพลงฟรี โดยไม่เสียค่าใช้จ่ายได้ จึงตัดสินใจปล่อยเพลงออกมาขายทางไอทูนส์ ในวันที่ 12 สิงหาคม เพื่อให้แฟนเพลงได้โหลดเพลงอย่างถูกกฎหมาย ไม่ละเมิดลิขสิทธิ์ แต่ดันไปชนกับวันเดียวกันกับวันขายซิงเกิลใหม่ ของเคที เพอร์รี กับซิงเกิล รอร์ จากอัลบั้มใหม่ของเธอ ปริซึม ซึ่งทำให้เกิดประเด็นระหว่างแฟนคลับกันเอง ซึ่งยอดขายเพลงแอพพลอส ก็นับว่าอยู่ในเกณฑ์ที่แย่เลยทีเดียว ไม่อาจสู้ยอดขายเพลงรอร์ของเคทีได้ ซึ่งมิวสิควีดีโอได้ถูกเผยในวันที่ 19 สิงหาคมที่รายการ Good Morning America กำกับโดย Inez van Lamsweerde และ Vinoodh Matadin ซึ่งถ่ายทำในสตูดิโอที่ลอสแอนเจลิส ต่อมาเธอได้ประกาศซิงเกิลที่ 2 คือเพลง Venus วางจำหน่ายในวันที่ 27 ตุลาคม แต่เนื่องจากเพลง ดูวอทยูวอนต์ มียอดขาย และกระแสที่ดีกว่า กาก้าจึงเปลี่ยนเป็นซิงเกิ้ลแทนวีนัส
"จียูวาย" ได้มาเป็น ซิงเกิ้ลที่ 3 อย่างเป็นทางการเมื่อกาก้ามีแผนที่จะพรีเมียร์มิวสิควีดีโอใหม่ของเธอในรายการโทรทัศน์ จึงได้มีการคอนเฟริมในทวิตเตอร์ของทางโปรดิวเซอร์รายการว่าเพลงที่จะเดบิวต์ในรายการนั้นคือ จียูวาย
อ้างอิง
http://www.siamzone.com/board/view.php?sid=2026628
หงอนไก่ไทย
สายพันธุ์
Celosia argentea var. cristata 'Flamingo Feathers' เป็นพันธุ์ที่สูงได้ถึง 2 ฟุต สีเป็นได้ตั้งแต่สีชมพูจนถึงม่วงอ่อน และใบเขียวเข้มกว่าพันธุ์อื่น สายพันธุ์ Century มักต้นสูง สีแดงสว่าง เหลือง ส้ม หรือชมพู สายพันธุ์ Kimono มีขนาดเล็ก ดอกมีหลายสี ทั้งขาว ส้มอมแดง Celosia plumosa เป็นที่รู้จักในชื่อสายพันธุ์เจ้าชายแห่งเวลส์ จัดเป็นชื่อพ้องของ Celosia argentea บางครั้งเขียนว่า  C. plumosa 'Prince of Wales Feathers'
การจัดจำแนก
การจัดจำแนกพืชสปีชีส์นี้ในทางพืชสวนมีความสับสนมาก ในบางครั้งจะแยกใช้ชื่อวิทยาศาสตร์ Celosia cristata หรือเป็นสายพันธุ์หนึ่งของC. argentea ชื่ออื่นๆของC. argentea var. plumosa ได้แก่ Celosia argenta var. pyrimidalis and C. spicata.
การจัดจำแนกโดยทั่วไปแบ่งเป็นสามสายพันธุ์ได้แก่:
การใช้ประโยชน์
ในแอฟริกาใช้ควบคุมการเจริญของพืชปรสิต สกุลStriga และใช้ผสมใน สบู่ ชาวขมุใช้ดอกในพิธีสู่ขวัญ ชาวถิ่นใช้ดอกในพิธีไหว้ผี
อาหาร
ใบและดอกของพืชชนิดนี้กินได้ และมีปลูกในแอฟริกาและเอเชียตะวันออกเฉียงใต้ ในอินเดียใช้ดอกหงอนไก่แต่งสีแดงในแกงเนื้อแพะของแคชเมียร์ โดยใช้ดอกสดหรือเกสรดอกแห้งแช่ในน้ำอุ่นใส่ลงในแกงเป็นลำดับสุดท้าย ใบและดอกใช้กินเป็นผักในแอฟริกาตะวันตกและแอฟริกากลาง ภาคใต้ของไนจีเรีย Celosia argentea var. argentea หรือผักโขมลากอสเป็นผักที่สำคัญใน แอฟริกาตะวันตกโดยในภาษาโยรูบาเรียกว่า soko yòkòtò และในภาษาฮัวซาเรียกว่า farar áláyyafó
แอนดรูว์ โกรฟ
แอนดรูว์ สตีเฟน โกรฟ (Gróf András István; Andrew Stephen Grove) หรือ แอนดี โกรฟ (เกิดเมื่อวันที่ 2 กันยายน ค.ศ. 1936) เป็นวิศวกรและนักธุรกิจชาวอเมริกันเชื้อสายยิวฮังการี เป็นพนักงานยุคเริ่มแรกของบริษัทอินเทล ต่อมาได้เป็นซีอีโอและประธานบริษัท เป็นผู้มีบทบาทสำคัญต่อความสำเร็จของบริษัท
โกรฟเกิดในครอบครัวชาวยิวชนชั้นกลางในกรุงบูดาเปสต์ ประเทศฮังการี ในปี ค.ศ. 1956 ระหว่างเกิดการปฏิวัติฮังการี โกรฟในวัย 20 ปี ได้หนีออกจากบ้านและเดินทางอพยพมาสหรัฐอเมริกา เขาเดินทางถึงนิวยอร์กในปี 1957 และเข้าศึกษาวิศวกรรมเคมีที่วิทยาลัยแห่งเมืองนิวยอร์ก และจบปริญญาเอกจากมหาวิทยาลัยแคลิฟอร์เนีย เบิร์กลีย์ ในปี 1963
โกรฟเข้าทำงานที่บริษัทแฟร์ไชลด์ เซมิคอนดักเตอร์ จากนั้นเข้าทำงานที่อินเทล เป็นพนักงานคนที่สาม ต่อจากโรเบิร์ต นอยซ์ และกอร์ดอน มัวร์ สองผู้ก่อตั้ง เขาดำรงตำแหน่งประธานบริษัทในปี 1979 ตำแหน่งซีอีโอในปี 1987  และประธานกรรมการบริษัทควบกับซีอีโอในปี 1997  เขาออกจากตำแหน่งซีอีโอในปี 1998 แต่ยังคงเป็นประธานกรรมการบริษัทจนถึงปี 2004  ปัจจุบัน ดำรงตำแหน่งที่ปรึกษาอาวุโส
โกรฟเป็นผู้ที่มีบทบาทสำคัญในการเปลี่ยนโฉมหน้าบริษัทอินเทล จากบริษัทผู้ผลิตเมมโมรีชิพ เป็นบริษัทผู้ผลิตไมโครโพรเซสเซอร์ที่มีอิทธิพลต่ออุตสาหกรรม ในระหว่างที่เขาดำรงตำแหน่งซีอีโอ บริษัทอินเทลมียอดขายเติบโตขึ้นถึง 4500% จาก 4 พันล้านเหรียญเป็น 197 พันล้านดอลลาร์สหรัฐ  ทำให้บริษัทกลายเป็นบริษัททีมีมูลค่าสูงที่สุดในโลกในขณะนั้น
พ.ศ. 2330
พุทธศักราช 2330 ใกล้เคียงกับ
เอฟ/เอ-18 ฮอร์เน็ท
เอฟ-18 ฮอร์เน็ท (F-18 Hornet) ของแมคดอนเนลล์ ดักลาส (ปัจจุบันคือโบอิง) เป็นเครื่องบินโจมตีหลากบทบาทหลากสภาพอากาศที่สามารถใช้บนเรือบรรทุกเครื่องบินและถูกออกแบบมาเพื่อการโจมตีทั้งภาคพื้นดินและภาคอากาศ มันถูกออกแบบในทศวรรษที่ 1970 ให้กับกองทัพเรือและกองนาวิกโยธินสหรัฐฯ ฮอร์เน็ทยังถูกใช้โดยกองทัพอากาศในหลายประเทศ มันถูกเลือกให้ใช้ทำการแสดงโดยบลูแองเจิลของกองทัพเรือสหรัฐฯ ตั้งแต่ปีพ.ศ. 2529 ภารกิจหลักของมันคือเป็นเครื่องบินคุ้มกัน สร้างการป้องกันทางอากาศให้กับกองเรือ การข่มการป้องกันภัยทางอากาศของข้าศึก การสนับสนุนทางอากาศโดยใกล้ชิด และการสอดแนม ความหลากประโยชน์และความไว้ใจได้ของมันได้พิสูจน์ความมีค่าพอที่จะใช้บนเรือบรรทุกเครื่องบิน แม้ว่ามันถูกวิจารณ์ในความบกพร่องในเรื่องพิสัยและภาระบรรทุกเมื่อเทียบกับเครื่องบินสมัยเดียวกัน
เอฟ/เอ-18อี/เอฟ ซูเปอร์ฮอร์เน็ทคือการพัฒนาที่สำคัญของเอฟ/เอ-18 เพื่อทำหน้าที่เติมเต็มบทบาทของฮอร์เน็ทในกองทัพเรือสหรัฐฯ
ต้นกำเนิด
การพัฒนาของเอฟ/เอ-18 นั้นมาจากผลของเครื่องบินขับไล่ในโครงการทดลองของกองทัพเรือสหรัฐฯ โดยเพื่อจัดหาอากาศยานหลากหลายบทบาทมาแทนที่เอ-4 สกายฮอว์ค เอ-7 คอร์แซร์ 2 เอฟ-4 แฟนทอม 2 และเพื่อเพิ่มองค์ประกอบที่สมบูรณ์ให้กับเอฟ-14 ทอมแคท รองนายพลเรือเคนท์ ลีเป็นผู้นำในการสนับสนุนโครงการทดลองเครื่องบินขับไล่ที่นายทหารเรือมากมายต่อต้าน
ในเดือนสิงหาคมพ.ศ. 2516 สภาได้มีคำสั่งว่ากองทัพเรือมองหาทางเลือกที่มีราคาต่ำกว่าเอฟ-14 กรัมแมนเสนอเอฟ-14เอกซ์ที่ดัดแปลงมาจากเอฟ-14 ในขณะที่แมคดอนเนลล์ ดักลาสเสนอเอฟ-15 แต่ทั้งสองก็มีราคาที่แพงเท่ากับเอฟ-14 ในฤดูร้อนนั้นเองรัฐมนตรีกลาโหมได้สั่งให้กองทัพเรือประเมินคู่แข่งในโครงการเครื่องบินขับไล่ขนาดเบาของกองทัพอากาศ วายเอฟ-16ของเจเนรัล ไดนามิกส์และวายเอฟ-17ของนอร์ทธรอป การแข่งขันของกองทัพอากาศเน้นไปที่เครื่องบินขับไล่กลางวันที่ไม่มีความสามารถในการจู่โจม ในเดือนพฤษภาคมพ.ศ. 2517 คณะกรรมการด้านอาวุธได้ย้ายทุนจำนวน 34 ล้านดอลลาร์สหรัฐ จากโครงการเดิมไปโครงการใหม่คือเครื่องบินขับไล่ของกองทัพเรือ โดยตั้งใจที่จะใช้เทคโนโลยีสูงสุดที่พัฒนามาเพื่อโครงการเครื่องบินขับไล่ขนาดเบา
การออกแบบใหม่ของวายเอฟ-17
ทั้งนอร์ทธรอปและแมคดอนเนลล์ ดักลาสตกลงที่จะแบ่งการผลิตเท่าๆ กันด้วยการที่แมคดอนเนลล์ ดักลาสเป็นผู้ทำงานขั้นสุดท้าย (20% ของทั้งหมด) แมคดอนเนลล์ ดักลาสสร้างปีก ตัวสมดุล และลำตัวด้านหน้า นอร์ทธรอปสร้างลำตัวส่วนกลางและส่วนท้าย แมคดอนเนลล์เป็นผู้ทำสัญญาหลักของเอฟ-18 สำหรับกองทัพเรือ นอร์ทธรอปจะเป็นผู้ทำสัญญาหลักและทำงานสุดท้ายทั้งหมดในเอฟ-18 สำหรับฐานบินบนบกซึ่งนอร์ทธรอปหวังว่าจะขายรุ่นนี้ในตลาดส่งออก
เอฟ-18 รู้จักในตอนแรกว่าเป็นแมคดอนเนลล์ ดักลาส แบบ 267 ดัดดัดแปลงมาจากวายเอฟ-17 ในขณะที่ยังมีส่วนที่เหมือนเดิมอยู่บ้าง สำหรับการใช้งานบนเรือบรรทุกเครื่องบินโครงสร้างด้านล่างและตะขอเกี่ยวถูกกทำให้แข็งแกร่งขึ้น ปีกที่พับได้และที่ยึดกับแท่นส่งถูกติดตั้งเข้าไป ล้อก็ถูกขยายด้วยเช่นกัน เพื่อให้ได้ตามความต้องการของกองทัพเรือแมคดอนเนลล์ได้เพิ่มความจุของถังเชื้อเพลิงอีก 2,020 กิโลกรัมและเชื้อเพลิงในปีกอีก 96 แกลลอน ปีกและตัวทำสมดุลถูกขยาย ส่วนโครงด้านหลังกว้างขึ้นอีก 4 นิ้ว การเปลี่ยนแปลงเหล่านี้เพิ่มน้ำหนักทั้งหมดเป็น 16,800 กิโลกรัม ระบบคอมพิวเตอร์ช่วยควบคุมของวายเอฟ-17 ถูกแทนที่ด้วยระบบแบบติจิตอลล้วนๆ
แผนเดิมมีส่วนเกี่ยวข้องกับรุ่นที่คล้ยคลึงมากที่สุดทั้งสิ้น 780 รุ่น เอฟ-18เอและเอ-18เอแบบที่นั่งเดี่ยวทีความแตกต่างในด้านการบิน ทีเอฟ-18เอแบบสองที่นั่งได้เติมเต็มการทำภารกิจเต็มที่ของเอฟ-18 ยกเว้นการลดลงของความจุเชื้อเพลิง ด้วยการออกแบบใหม่และการพัฒนาในด้านการบินและความหลากหลายในการทำงาน มันได้กลายเป็นการผสมของเอ-18เอและเอฟ-18เอเข้าด้วยกัน ในพ.ศ. 2523 อากาศยานเริ่มหมายถึงเอฟ/เอ-18เอและกลายเป็นชื่อทางการในวันที่ 1 เมษายน พ.ศ. 2527 ทีเอฟ-18เอถูกตั้งชื่อใหม่ว่าเอฟ/เอ-18บี
เอฟ-18แอลของนอร์ทธรอป
นอร์ทธรอปได้สร้างเอฟ-18แอลขึ้นเป็นอากาศยานส่งออก เนื่องมาจากการที่มันไม่แข็งแกร่งพอที่จะทำงานบนเรือบรรทุกเครื่องบินมันจึงถูกคาดว่าจะเบากว่าและทำงานดีกว่า และเป็นผู้แข่งขันที่แข็งแกร่งกว่าเอฟ-16 ไฟท์ติ้งฟอลคอน น้ำหนักทั้งหมดของเอฟ-18แอลคือ 3,493 กิโลกรัมซึ่งเบากว่าเอฟ/เอ-18 เนื่องมาจากอุปกรณ์ในการลงจอดที่มีน้ำหนักน้อยกว่า การนำปีกแบบพับได้ออก ลดชิ้นส่วนที่มีน้ำหนักมาก และความจุเชื้อเพลิงที่น้อยลง ถึงแม้ว่าอากาศยานดังกล่าวมีตะขอเกี่ยวที่เบากว่า ความแตกต่างภายนอกที่เห็นได้ชัดคือการนำเอส"สแนคส์" (snags) ที่ปลายปีกออก มันยังคงมีระบบที่คล้ายคลึงกับเอฟ/เอ-18 แม้ว่าจะมีการเสนอให้เปลี่ยนแปลงก็ตาม มันไม่เหมือนกับเอฟ/เอ-18 ตรงที่เอฟ-18แอลนั้นไม่มีเชื้อเพลิงในปีกของมันและมันมีที่ติดตั้งอาวุธสามตำแหน่งใต้ปีกแต่ละข้าง
หุ้นส่วนระหว่างแมคดอนเนลล์ ดักลาสและนอร์ทธรอปขุ่นเคืองในการแข่งขันเพื่อขายรุ่นสำหรับส่งออก นอร์ทธรอปรู้สึกว่าแมคดอนเนลล์ ดักลาสจะนำเอฟ/เอ-18 เข้าลงการแข่งขันกับเอฟ-18แอล ในเดือนตุลาคมพ.ศ. 2522 นอร์ทธรอปได้ฟ้องแมคดอนเนนล์ในการใช้เทคโนโลยีของนอร์ทธรอปที่ใช้สร้างเอฟ-18แอลซึ่งเป็นการละเมิดข้อตกลง และข้อให้ทำการระงับการส่งออกฮอร์เน็ทของแมคดอนเนลล์ ดักลาส คดีถูกตัดสินในปีพ.ศ. 2528 เมื่อแมคดอนเนลล์ตกลงที่จะจ่ายเงินจำนวน 50 ล้านดอลลาร์สหรัฐ เพื่อบรรลุสิทธิในการออกแบบ โดยปราศการยอมรับการกระทำผิด จากนั้นนอร์ทธรอปได้หยุดการทำงานกับเอฟ-18แอลและการสั่งซื้อส่วนมากก็เป็นเอฟ-16 หรือเอฟ/เอ-18
การออกแบบ
เอฟ/เอ-18 มีสองเครื่องยนต์ ปีกที่ตรงกลางลำตัว เป็นอากาศยานที่หลากหลายหน้าที่ มันมีการเคลื่อนไหวที่เป็นเลิศซึ่งเป็นผลจากแรงขับของมัน มันมีระบบควบคุมการบินแบบดิจิตอลและมีส่วนที่คล้ายปีกเสริมที่ด้านหน้าของปีกหลัก ส่วนที่คล้ายปีกเสริมนั้นทำให้ฮอร์เน็ทสามารถควบคุมได้ในขณะทำมุมชัน นี่ก็เพราะส่วนดังกล่าวจะสร้างกระแสลมวนที่ทรงพลังเหนือปีก เป็นการสร้างกระแสลมที่รุนแรงเหนือปีกซึ่งทำให้ปีกของฮอร์เน็ทนั้นให้แรงยกตัวได้มากกว่าหลายเท่าของน้ำหนักของเครื่องบิน ดังนั้นฮอร์เน็ทจึงสามารถเลี้ยงแบบหักโค้งได้ในขณะที่ทำความเร็วสูง
ปีกแนวตั้งท้ายเครื่องที่ลาดเอียงเป็นอีกจุดเด่นหนึ่งในการออกแบบและมันทำให้ฮอร์เน็ทสามารถทำมุมได้มากซึ่งรวมทั้งปีกท้ายแนวนอนที่ใหญ่เกินตัว แฟลบ (ส่วนของปีกที่พับขึ้นลงได้) ขนาดยาว และโปรแกรมคอมพิวเตอร์ควบคุมการบินซึ่งเพิ่มการควบคุมการเคลื่อนไหวในระดับต่ำและการขยับหางเสือแทนที่จะเป็นการเคลื่อนที่ซ้ายขวาแบบธรรมดา
ฮอร์เน็ทเป็นหนึ่งในอากาศยานพวกแรกที่ใช้หน้าจอแบบหลากหลายซึ่งเพียงแค่การกดสวิตช์ก็ทำให้นักบินทำหน้าที่ได้ทั้งโจมตีและต่อสู้ ความสามารถนี้ทำให้มันมีความยืดหยุ่นเมื่อสถานการณ์เปลี่ยนไปอย่างรวดเร็ว มันเป็นอากาศยานแบบแรกของกองทัพเรือที่ทำงานร่วมกับระบบดิจิตอล
ฮอร์เน็ทยังมีชื่อเสียงด้วยการที่มันถูกออกแบบให้ดูแลรักษาง่ายและส่งผลให้มันใช้เวลาในการดูแลน้อยกว่าเอฟ-14 ทอมแคทและเอ-6 อินทรูเดอร์ มันใช้เวลาเพียงครึ่งเดียวเท่านั้น ตัวอย่างเช่น ในขณะที่การเปลี่ยนเครื่องยนต์ของเอ-4 สกายฮอว์คต้องนำส่วนหางของเครื่องบินออก แต่เครื่องยนต์ของฮอร์เน็ทนั้นมีจุดเชื่อมเพียงสามแห่งและสามารถนำออกได้โดยไม่ยาก ลูกเรือซ่อมแซมที่มีประสบการณ์จะสามารถเปลี่ยนเครื่องยนต์ของเอฟ/เอ-18 ได้ภายในสองสามชั่วโมง
เครื่องยนต์เอฟ404-จีอี-400 หรือเอฟ404-จีอี-402 ของเจเนรัล อิเลคทริคให้กำลังกับฮอร์เน็ทนั้นถูกออกแบบให้เชื่อถือได้และซ่อมแซมได้ง่าย มันมีอัตราการทำงานที่ดี ทนทานต่อทุกสภาพอากาศ และมันยากที่จะดับหรือติดไฟ เครื่องยนต์แพรทท์แอนด์วิทนีย์ ทีเอฟ30 ที่ให้กำลังกับเอฟ-14 ทอมแคทนั้นชอบดับและไหม้ไฟในสภาพการบินที่ปกติ
ช่องอากาศของเครื่องยนต์ตายตัวเหมือนกับเอฟ-16 ในขณะที่เอฟ-4 เอฟ-15 และเอฟ-15 เป็นรูปทรงเรขาคณิตหรือทางลาด รูปแบบเรขาคณิตทำให้เครื่องบินมีความเร็วสูงจนสามารถทลายกำแพงเสียงได้ ข้อจำกัดทางด้านความเร็วมีในการออกแบบของฮอร์เน็ท เพื่อทดแทนฮอร์เน็ทใช้ช่องระบายอากาศในเครื่องยนต์เพื่อลดจำนวนของอากาศที่จะเข้าไปในเครื่องยนต์ ในขณะที่มันไม่มีประสิทธิภาพเท่ากับแบบเรขาคณิต ช่องอากาศไหลเวียนนี้ก็มากพอที่จะทำความเร็วได้ถึง 2 มัคซึ่งเป็นความต้องการในการทำภารกิจ
เพราะว่ามันถูกออกแบบให้เป็นอากาศยานหลากหลายบทบาทขนาดเบาเพื่อทดแทนให้กับเครื่องบินพิเศษอย่างเอฟ-14และเอ-6 มันมีการกระจายของเชื้อเพลิงที่น้อยทำให้เกี่ยวข้องกับน้ำหนักตอนน้ำเครื่องขึ้นประมาณ 23% การกระจายของเชื้อเพลิงอยู่ที่ .23 อากาศยานส่วนใหญ่จะมีการกระจายอยู่ที่ระหว่าง .30 ถึง .35 สิ่งนี้ทำให้เอฟ/เอ-18 มักใช้ถังเชื้อเพลิงขนาด 330 แกลลอน
การเปลี่ยนแปลงแบบ
ในปีพ.ศ. 2533 กองทัพเรือสหรัฐฯ เผชิญหน้ากับความต้องการที่จะหาสิ่งมาแทนที่เอ-6 อินทรูเดอร์ อีเอ-6 โพรว์เลอร์ เอ-7 คอร์แซร์ 2 และเอฟ-14 ทอมแคท เพื่อตอบสนองทางกองทัพเรือได้มีการพัฒนาเอฟ/เอ-18อี/เอฟ ซูเปอร์ฮอร์เน็ท ถึงแม้ว่าจะชื่อคล้ายกันแต่มันก็ไม่ใช่รุ่นพัฒนาจากเอฟ/เอ-18 ฮอร์เน็ท แต่เป็นโครงสร้างที่ใหม่และใหญ่กว่า ฮอร์เน็ทและซูเปอร์ฮอร์เน็ททำหน้าที่ในคลังแสงของเรือบรรทุกเครื่องบิน จนกระทั่งมีการเปิดตัวของเอฟ-35 ไลท์นิ่ง 2 ซึ่งจะเข้ามาแทนที่เอฟ/เอ-18เอ-ดี ฮอร์เน็ท
เข้าประจำการ
แมกดอนเนลล์ ดักลาสได้ผลิตเอฟ/เอ-18เอลำแรกในวันที่ 13 กันยายน พ.ศ. 2521 มันทำการบินครั้งแรกในวันที่ 18 พฤศจิกายน
ในเดือนมีนาคมพ.ศ. 2522 ร้อยโทจอห์น แพดเจทท์ได้กลายเป็นนักบินกองทัพเรือคนแรกที่บินเอฟ/เอ-18 จากนั้นเอฟ/เอ-18เอจำนวน 9 ลำและเอฟ/เอ-18บีจำนวน 2 ลำถูกนำไปพัฒนาระบบการบิน
ฮอร์เน็ทเริ่มเข้าประจำการในฝูงบินมากมายรวมทั้งในกองนาวิกโยธินเมื่อวันที่ 7 มกราคม พ.ศ. 2526 และในฝูงบินของกองทัพเรือในเดือนมีนาคมพ.ศ. 2526 เพื่อเข้าแทนที่เอฟ-4 เอ-7อีตามลำดับ รายงานตอนแรกจากกองบินนั้นเป็นที่น่าพอใจ มันระบุว่าฮอร์เน็ทเชื่อถือได้และแตกต่างจากรุ่นก่อนหน้ามันอย่างมากนั้นก็คือเอฟ-4
เข้าสู้รบ
เอฟ/เอ-18 ทำการรบครั้งแรกในเดือนเมษายนพ.ศ. 2529 เมื่อฝูงบินจากเรือยูเอสเอส คอรัล ซีทำภารกิจต่อสู้กับการป้องกันทางอากาศของลิเบียในปฏิบัติการไพรรีไฟร์ (Operation Prairie Fire) และเข้าโจมตีเมืองเบนกาซิของลิเบีย